দিওয়ান-ই-আলম
দিওয়ান-ই-আলম একটি উর্দু কাব্য। এটি বাংলাভাষী উর্দু কবি আবুল আযীজ মোহাম্মদ ইসমাইল আলী (ইসমাঈল আলম) লিখিত উর্দু কাব্য। এর প্রকাশকাল:১৩২৮ হিজরী মোতাবেক ১৯১০ ইংরেজী, কাইয়ুমী, ওয়াকিয়ী মহলল্লা, টিকাপুর, কানপুর, ভারত। ১০০ পৃষ্ঠার এ কাব্যে রয়েছে মর্সিয়া, শের, ক্বসিদা ও বিচ্ছেদ সংগীত। কাব্যে মহানবীর (স.) সীরাত ও নাত-ই-রাসুল দ্ধারা সমৃদ্ধ। দিওয়ান-ই-আলম তিনটি অংশে বিভক্ত। প্রথমাংশ একটি হামদ ও বাকীগুলো নাত-ই-রাসুল। দ্বিতীয়াংশ আহলে বাইত ও সাহাবায়ে কেরামের প্রসংসা, কছিদা (বিষাদ সংগীত) ও তৃতীয়াংশ গজল। দিওয়ান-ই-আলম কাব্যের স্বীকৃতি স্বরূপ আলিয়া বিশ্ববিদ্যালয়-এর তৎকালীন প্রিন্সিপাল উইলিয়াম হেমিল্টন হার্লি ইসমাঈল আলীকে 'বাংলার তুতা' উপাধি প্রদান করেন।। দিওয়ান-ই-আলম কাব্যে কবির চিন্তাধারা ফুটে উঠে।